Správa o realizácii environmentálnej výchovy v školskom roku 2024/2025

 Počas školského roka 2024/2025 sme uskutočnili viacero aktivít zameraných na prehĺbenie environmentálneho povedomia žiakov a učiteľov školy. Významnou súčasťou environmentálnej výchovy žiakov sú projekty, triednické hodiny, účelové cvičenia, exkurzie, vychádzky a školské výlety. Vybrané aktivity boli počas školského roka realizované nasledovne:

 V septembri 2024 sme začali propagáciou triedenia odpadu v triedach školy. Žiaci boli oboznámení s témami biologickej, geografickej olympiády a SOČ. V dňoch 5.-6.septembra 2024 triedy I. a II.ročníka, prímy a kvinty zúčastnili ***účelových cvičení v prírode Myjavskej pahorkatiny.***

Dňa 17.septembra 2024 sa triedy II.C, kvinta a III.A s vyučujúcimi Mgr.Redechovou, PaedDr.Ivančovou a PaedDr.Vydareným a dňa 18.septembra 2024 triedy II.A a III.C s vyučujúcimi Mgr.Maliarikovou, Mgr.Varsíkom a PaedDr.Vydareným zúčastnili ***exkurzie do areálu zámku SchlossHof***, kde si v areáli zámku prezreli francúzske záhrady, priľahlý statok, kontaktnú ZOO, úžitkové záhrady, oranžériu a rozárium.

Dňa 19.septembra 2024 sa triedy II.B a IV.B s vyučujúcimi Mgr.Durcovou a Mgr.Ilovičnou v rámci zážitkového tematického vzdelávania s finančnou podporou TSK zúčastnili ***exkurzie na NPR Devínska Kobyla***. Po trase náučného chodníka ich odborným výkladom sprevádzal Mgr.Popovič z organizácie Ekovýlety.

Dňa 30.septembra 2024 trieda príma s vyučujúcimi Mgr.Šikudovou a PaedDr.Ivančovou absolvovali environmentálny program ***Trenčianske questy*** - pátračky v prírode či v meste, konkrétne v Parku M. R. Štefánika (zameranie na dreviny), v Čerešňovom sade/na Brezine (zameranie na prírodu a históriu územia) s lektorom Mgr. Medalom z CEA v Trenčíne.

V dňoch 3.-4.októbra 2024 sa triedy I.A, II.A, II.B, II.C, III.B, III.C, IV.B, kvinta a maturanti z biológie zúčastnili na ***výstave Plody Myjavskej Pahorkatiny a Záhoria*** v Dome kultúry v Myjave.

Dňa 8.októbra 2024 sa žiaci vybraných tried zúčastnili na environmentálnych vzdelávacích programoch, ktoré lektoroval Mgr.Richard Medal z CEA. Žiaci tried II.A, II.B, II.C absolvovali program **BioMimicry - učíme sa od prírody**, zameraný na hľadanie riešení civilizačných problémov v prírode. Žiaci tried III.A a Septima absolvovali program **Vieme čo jeme? Spotrebiteľská výchova,**zameraný na: orientáciu pri nákupoch v obchode, ekoznačky a “ekoznačky”, čo je BIO, čo je a čo nie je zdravá výživa, prínos ekopoľnohospodárstva.

Dňa 16.októbra 2024 sa trieda I.A s vyučujúcimi Mgr.Varsíkom a Mgr.Durcom a dňa 24.októbra 2024 trieda kvinta s Mgr.Redechovou zúčastnili ***na terénnom lesnom vyučovaní*** v CHKO Biele Karpaty na Starej Myjave. Odborným sprievodcom bol Ing.Konečný, odborný lesný hospodár z Obecných lesov Stará Myjava. Počas vychádzky boli priblížené informácie o vplyve klimatických zmien na les, ako vplývajú na stromy, na rozšírenie škodcov a chorôb, o význame lesa pri zadržiavaní vody v krajine.

Dňa 20.novembra 2024 sa PaedDr.Vydarený, Mgr.Horváthová a PaedDr.Ivančová zúčastnili na ***exkurzii pre učiteľov TSK do sklární*** v Lednických Rovniach.

V decembri a januári počas polročného zhrnutia a opakovania učiva, najmä na hodinách prírodovedných predmetov, vyučujúci rôznou formou viedli žiakov ku komplexnému chápaniu vzťahov medzi jednotlivými zložkami krajiny (projekty, súťaže, hry).

Dňa 18.marca 2025 sa študenti celej školy zúčastnili na vzdelávacom programe z cyklu Svet okolo nás ***„Indonézia – sopečná odysea“*** v DK Myjava. Program bol zameraný na charakteristiku krajiny, kultúrne odlišnosti a zaujímavosti tejto krajiny.

Dňa 26.marca 2025 sa PaedDr.Vydarený sa zúčastnil ***na metodickom dni: Vzdelávame pre čisté ovzdušie***, ktorý sa uskutočnil v priestoroch úradu TSK. Pracovníci Populair, SHMÚ, TSK, SAŽP a MŽP SR prezentovali učiteľom praktické nástroje na výučbu environmentálnych tém a podporu ich motiváciu aktívne pracovať na zlepšení kvality ovzdušia vo svojich školách a komunitách.

Dňa 2.apríla 2025 absolvovali maturanti z geografie a PaedDr.Vydarený ***geografickú vychádzku do okolia školy*** (bradlové pásmo), zameranú na spoznávanie prírody a využitia krajiny miestneho regiónu.

V mesiaci apríl 2025 žiaci triedy prímy a I.A sa zúčastnili ***jarného upratovania vybranej časti mesta***.

Dňa 3.apríla 2025 sa triedy IV.A a IV.B s vyučujúcimi Mgr.Ilovičnou, Mgr.Mockovčiakovou a Ing.Havlíkovou v rámci ***exkurzie do Budapešti zúčastnili prehliadky Tropicaria***.

Dňa 10.apríla 2025 sa triedy II.A a II.C s vyučujúcimi Mgr.Varsík, Mgr. Maliariková a PaedDr. Vydarený sa v rámci ***exkurzie do Viedne*** zúčastnili ***na prehliadke prírodovedného múzea a zámockých záhrad v areáli Schoenbrunn***.

Dňa 16.apríla 2025 žiaci triedy príma s vyučujúcimi Mgr.Šikudovou a PaedDr.Ivančovou navštívili ***Dom prírody Bílé Karpaty vo Veselí nad Moravou***. Žiaci sa oboznámili so životom v chránenej krajinnej oblasti Bílé Karpaty. Hravou formou sa dozvedeli o výskyte rôznych endemitov, ako aj o dôležitosti postupného kosenia lúk či výskyte pralesa v Bílých resp.Bielych Karpatoch.

# V mesiaci apríl 2025 sa naši žiaci zapojili v rámci vyučovania jednotlivých predmetov do ***aktivít ku Dňu Zeme***: environmentálne filmy v rôznych cudzích jazykoch, diskusie, hry na výpočet ekologickej stopy, aktivity zamerané na ciele udržateľného rozvoja OSN 2030.

 Dňa 29.apríla 2025 sa PaedDr.Ľuboš Vydarený a PaedDr.Ivančová zúčastnili ***exkurzie zameranú na spracovanie odpadov pre učiteľov TSK*** do areálu Marius Pedersen: zberného dvora v “Zámostí” v Trenčíne, potom na kompostáreň a na optickú triediacu linku do Hlohovca.

 Dňa 6.mája 2025 sa triedy II.B a III.B s vyučujúcimi Mgr.Cilíkovou a Mgr.Durcovou zúčastnili ***exkurzie do arboréta Tesárske Mlyňany*** spojenou s prehliadkou areálu s odborným sprievodcom.

Dňa 13.mája 2025 sa žiaci vybraných tried zúčastnili na environmentálnych vzdelávacích programoch, ktoré lektoroval Mgr.Richard Medal z CEA. Žiaci tried I.A, I.B, III.B absolvovali program **BioMimicry - učíme sa od prírody** a žiaci prímy program ***Učíme sa od prírody I. - čo by na to povedal Leonardo da Vinci?.***

Dňa 23.mája 2025 sa triedy II.C, Septima, Kvinta s vyučujúcimi PaedDr.Vydareným, Mgr.Boháčovou, Mgr.Horváthovou a RNDr.Dundovou zúčastnili v rámci tematického zážitkového vzdelávania s podporou TSK na ***exkurzii do sklární Lednické Rovne***, v rámci ktorej navštívili Múzeum skla, prehliadku výrobných priestorov a historický park.

 Počas mája a júna absolvovali žiaci účelové cvičenia do zaujímavých prírodných lokalít Myjavskej pahorkatiny.

V júni v rámci školských výletov navštívili žiaci školy zaujímavé lokality v chránených územiach:

I.A, II.A, II.C, III.A, Kvinta - CHKO Biele Karpaty - Stará Myjava:

I.A, II.C - Lesnícky náučný chodník Stará Myjava, III.A - PR Veľká Javorina,

III.C - NP Nízke Tatry,

Sp - NPR Kvačianska dolina,

I.B, III.B – Balneologické múzeum Piešťany a Považský Inovec,

II.B - Lesopark Brezina Trenčín, Padelky - diviačia obora a bažantnica,

IV.B - náučný chodník Drviská - Turá Lúka (Brančské Bradlá).

V rámci ***aktivít DofE*** absolvovali žiaci turistiku do CHKO Biele Karpaty (PR Veľká Javorina), CHKO Malé Karpaty a splavovanie rieky Vltava (Český Krumlov - České Budejovice.

 PaedDr. Ľuboš Vydarený

 koordinátor environmentálnej výchovy